سویوق محاربه زامانی ایندیکی روسییادان قات-قات گوجلو اولان اس اس ار ای-یه قارشی شیمالی آتلانتیکا آلیانسی داها سرت و حسابلانمیش آددیملار آتیردی. میللی موختار رسپوبلیکالار، ویلایتلردن عبارت اولان، اوستهلیک، توتال کورروپسییا، سوسیال اوچورومو نظره آلساق، روسییا فدراسییاسی بلکه ده دونیادا ان چوخ ضعیف یئری اولان اؤلکهدیر. لاکین بونا رغما، ایندیکی موباریزه اصوللاری ایله غرب روسییایا قارشی ایرلیلهمک عوضینه گئریلهمکدهدیر.
آخار. آذ خبر وئریر کی، بو سؤزلری پولیتولوق احد ممدلی قید ائدیب. او بیلدیریب کی، مرکئل سوچیده گؤروشمک اوچون ایشغالچی آدلاندیردیغی پوتینین آیاغینا گئدیب:
«مرکئل سوچیده آلمانییا، بؤیوک بریتانییا، فرانسا و آوروپا بیرلیینین دیگر عضولرینین ایرانلا سازیشدن چیخمایاجاغینی دا سؤیلهدی. ماکرون، عمومیتله، آمریکا ایله اولتیماتیو دیلله دانیشدی. بؤیوک بریتانییانین کورپوراسییاسی ایسه ایرانین جنوب-غربینده نفت چیخاراجاق. بو یاخینلاردا سانکت-پطربورگدا کئچیریلهجک اقتصادی فورومدا دا ماکرون و پوتینین گؤروشو گؤزلنیلیر. بس سانکسییالار نه اولدو؟ بونلار هامیسی هئچ اولدو، اولان دا اوکراینایا اولدو. کریم، عمومیتله، پوتین اوچون موذاکیره مؤوضوعسو دئییل. آرتیق دونتسکله لوگانسکین آزادلیغی دا سوال آلتیندادیر. غربین بوش وعدلرینه اویوب، یانوکوویچی لازیمسیز یئره دئویرمسیدیلر، ایندی اوکراینا اراضی بوتؤولویونو قوروموش بیر دؤولت ایدی».
پولیتولوقون سؤزلرینه گؤره، آوراسییا اتفاقینین عضوو اولا-اولا دا اوکراینا غربله یوکسک سوییهده امکداشلیغینی قورا بیلردی:
«نومونه کیمی قازاخیستانی گؤستره بیلریک. قازاخیستان آوراسییا اتفاقینا عضو اولسا دا، اراضی بوتؤولویونو ده، غربله یوکسک سوییهده موناسیبتلرینی ده قوروموش اولدو. اوکراینا ایله قازاخیستانی موقاییسه ائدنده هانسینین داها اودوشلو وضعیتده اولدوغو گؤز اؤنوندهدیر. سکریپال اولاییندان سونرا یئنه روسییایا بؤیوک ضربهلر اولاجاق دئیهنلردن فرقلی اولاراق، ایندیکی سانکسییالار و موناسیبت طرزی ایله غرب روسییایا هئچ نه ائده بیلمهیهجک».
azb_Arab azb_Arab azb_Arab azb_Arab azb_Arab